**Z Á P I S N I C A**

**z 28. zasadnutia Obecného zastupiteľstva Sap, ktoré sa konalo dňa 10.05.2022 v kultúrnom dome v Sape**

Prítomní: Ing. František Miklós, starosta obce

 Mgr. Kinga Soósová, poslankyňa

PhDr. Edita Vidaová, poslankyňa

 Alexander Csicsay, poslanec

 Imrich Berecki, poslanec

Ostatní prítomní podľa prezenčnej listiny pripojenej k tejto zápisnici.

Zasadnutie obecného zastupiteľstva sa začínalo o 17:00 hodine. Rokovanie zahájil a viedol starosta obce, ktorý privítal prítomných a uviedol, že z pozvaných 5 poslancov obecného zastupiteľstva sú prítomní 4 poslanci, poslankyňa Mgr. Mária Sárközyová vopred ospravedlnila svoju neprítomnosť. Starosta konštatoval, že obecné zastupiteľstvo je spôsobilé rokovať a uznášať sa.

Starosta poveril vedením zápisnice Sylviu Barciovú, a za overovateľov zápisnice starosta navrhol poslankyne PhDr. Editu Vidaovú a Mgr. Kingu Soósovú .

Obecné zastupiteľstvo jednomyseľne schválilo za overovateľov zápisnice poslankyňu PhDr. Editu Vidaovú a poslankyňu Mgr. Kingu Soósovú.

Starosta konštatoval, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

1. Otvorenie zasadnutia, oboznámenie prítomných s programom.
2. Určenie zapisovateľa a overovateľov zápisnice.
3. Kontrola uznesení.
4. Návrh: Kúpna zmluva na predaj obecného pozemku parc. č. 141/4 v k. ú. Sap – schválenie. Žiadateľ: Szilárd Czucz (Sap č. 27).
5. Prerokovanie žiadosti Ing. Daniela Miklósa (Sap č. 171).
6. Návrh: Kúpna zmluva na kúpu pozemkov parc. č. 312/9, 312/10, 346/16, 346/17, 346/18, 346/23 v k. ú. Sap – schválenie.
7. Ostatné úlohy, návrhy a podnety. Diskusia.
8. Záver

Predložený návrh programu rokovania bol jednomyseľne schválený.

Návrhy na zmenu programu rokovania neodzneli.

Ad 3/ Kontrola uznesení

Starosta vymenúval všetky uznesenia, ktoré boli prijaté na 27. zasadnutí OZ, ktoré sa konalo dňa 19.04.2022 a konštatoval, že všetky z nich boli plnené.

Starosta predložil návrh uznesenia, podľa ktorého obecné zastupiteľstvo berie na vedomie kontrolu plnenia uznesení obecného zastupiteľstva prijatých na 27. zasadnutí OZ, ktoré sa konalo dňa 19.04.2022.

Uznesenie bolo jednomyseľne schválené.

Ad 4/ Návrh: Kúpna zmluva na predaj obecného pozemku parc. č. 141/4 v k. ú. Sap – schválenie. Žiadateľ: Szilárd Czucz (Sap č. 27)

Starosta konštatoval, že sa na dnešné zasadnutie dostavil žiadateľ Szilárd Czucz. Ďalej uviedol, že na predchádzajúcom zasadnutí OZ obecné zastupiteľstvo obce Sap schválilo zámer prevodu majetku obce: parc. CKN č. 141/4 (ostatná plocha) vo výmere 683 m2 s odôvodnením a cieľom, aby mladí obyvatelia zotrvali v obci Sap, a aby si tu založili svoju rodinu. Obrátil sa smerom k tu prítomnému žiadateľovi, či ohľadne prevodu vlastníctva nemá nejaké otázky. Nakoľko otázky ani zo strany žiadateľa ani zo strany poslancov neodzneli, starosta predložil návrh uznesenia, podľa ktorého obecné zastupiteľstvo

1. schvaľuje prevod majetku obce: parc. CKN č. 141/4 (ostatná plocha) vo výmere 683 m2, ktorá parcela je vedená Okresným úradom Dunajská Streda, katastrálny odbor na LV č. 348 pre kat. úz. Sap, ako výlučné vlastníctvo obce (v podiele 1/1 k celku), za kúpnu cenu vo výške 18 EUR/m2, podľa ustanovenia § 9a ods. 8/ písm. e) zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľa (kupujúceho): Szilárd Czucz, nar. 22.01.1997, trvale bytom Sap 27, (do jeho výlučného vlastníctva). Dôvod hodný osobitného zreteľa spočíva v tom, že týmto prevodom sa snaží obec dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu.
2. poveruje starostu obce, aby podpísal Kúpnu zmluvu uvedenú v bode a) tohto uznesenia.

Uznesenie bolo jednomyseľne schválené.

Ad 5/ Prerokovanie žiadosti Ing. Daniela Miklósa (Sap č. 171).

Starosta odkazoval na žiadosť p. Ing. Miklósa doručenú obci dňa 13.04.2022, týkajúcu sa zvýšenia kúpnej ceny o 2 EUR/m2 v porovnaní s kúpnou cenou dojednanou Zmluvou o uzatvorení budúcej kúpnej zmluvy uzatvorenou medzi ním ako budúcim predávajúcim a obcou Sap ako budúcim kupujúcim. Konštatoval, že žiadateľ na dnešnom rokovaní nie je prítomný. Ďalej uviedol, že poslanci od p. Ing. Miklósa žiadali okrem súčasnej inflácie patričné odôvodnenie svojej žiadosti, ktoré sa nedozvedeli. Starosta v tejto súvislosti informoval poslancov, že na základe návrhu poslankyne PhDr. Vidaovej, ktorý odznel na predchádzajúcom zasadnutí, urobil dotaz na potenciálneho záujemcu, ktorým je Ladislav Johancsík, či je ochotný akceptovať sumu 20 EUR/m2 pozemku. Záujemca sa vyjadril tak, že sa tomu neteší, ale prijíma zvýšenú kúpnu cenu. Poslankyňa PhDr. Vidaová dodala, že tým pádom, že so zvýšením kúpnej ceny potenciálny kupujúci súhlasí možno vyhovieť žiadosti, avšak takéto zvýšenie nepovažuje za etické, nakoľko poslanci nedostali vyhovujúce odpovede na svoje otázky ohľadne takéhoto navýšenia.

Vzhľadom na uvedené starosta predložil návrh uznesenia, podľa ktorého obecné zastupiteľstvo vyhovie žiadosti Ing. Daniela Miklósa zo dňa 12.04.2022, ktorá sa týka návrhu na zvýšenie kúpnej ceny o 2 EUR/m2, teda z 5 EUR/m2 na 7 EUR/m2, ktorá kúpna cena bola dojednaná Zmluvou o uzatvorení budúcej kúpnej zmluvy uzatvorenej medzi ňou a žiadateľom dňa 06.04.2021.

Uznesenie bolo jednomyseľne schválené.

Ad 6/ Návrh: Kúpna zmluva na kúpu pozemkov parc. č. 312/9, 312/10, 346/16, 346/17, 346/18, 346/23 v k. ú. Sap – schválenie.

Starosta v súvislosti s predchádzajúcim bodom rokovania navrhol túto vec riešiť pristúpením k uzavretiu realizačnej zmluvy, ktorej návrh bol zaslaný poslancom spolu s pozvánkou na predchádzajúce, resp. na dnešné zasadnutie obecného zastupiteľstva. Podotkol, že na pozemkoch tvoriacich predmet prevodu sa okrem stavebného pozemku vytvárajú aj také časti, ktoré slúžia na verejnoprospešné účely.

Starosta predložil návrh uznesenia, podľa ktorého obecné zastupiteľstvo

1. schvaľuje kúpu nehnuteľností vedených Okresným úradom Dunajská Streda, katastrálny odbor, v katastrálnom území Sap v obci Sap, na LV č. 610 ako pozemky: - parcela č. 312/9 (vodná plocha) vo výmere 328 m2 , parcela č. 312/10 (ostatná plocha) vo výmere 526 m2, parcela č. 346/16 (ostatná plocha) vo výmere 20 m2 , parcela č. 346/17 (ostatná plocha) vo výmere 173 m2 , parcela č. 346/18 (ostatná plocha) vo výmere 138 m2 , parcela č. 346/23 (ostatná plocha) vo výmere 31 m2 , ktoré parcely sú parcelami registra „C“ evidovanými na katastrálnej mape, od predávajúceho Ing. Daniel Miklós, nar. 30.08.1985, trvale bytom Sap 171, ktorého spoluvlastnícky podiel činí 1/1, v prospech obce za kúpnu cenu celkom vo výške 8512 EUR na základe kúpnej zmluvy, ktorej návrh tvorí prílohu tohto uznesenia
2. poveruje starostu obce, aby podpísal Kúpnu zmluvu uvedenú v bode a) tohto uznesenia.

Uznesenie bolo jednomyseľne schválené.

Ad 7/ Ostatné úlohy, návrhy a podnety. Diskusia.

Starosta informoval prítomných v nadväznosti na závery predchádzajúceho zasadnutia, že vlastníci domu „Mucska ház“ boli vyzvaní, nakoľko je tam veľký neporiadok. Ďalej informoval prítomných, že vybudovanie studničky na pitnú vodu pri hostinci Veretrán je v prípravnej fáze.

Ad 10 Záver.

Starosta konštatoval, že všetky programové body dnešného rokovania boli vyčerpané. Poďakoval prítomným za ich účasť a vyhlásil zasadnutie OZ o 17:17 hod. za ukončené.

Starosta obce: Ing. František Miklós ................................................

Overovatelia zápisnice: PhDr. Edita Vidaová ….............................................

 Mgr. Kinga Soósová ….............................................

Zapisovateľka: Sylvia Barciová ….............................................

Prílohy: Pozvánka na zasadnutie OZ

 Prezenčná listina

Návrh kúpnej zmluvy na predaj obecného pozemku parc. č. 141/4 v k. ú. Sap

Žiadosť Ing. Daniela Miklósa (Sap č. 171)

Návrh kúpnej zmluvy na kúpu pozemkov parc. č. 312/9, 312/10, 346/16, 346/17, 346/18, 346/23 v k. ú. Sap

**UZNESENIA**

**Uznesenie č. 240/2022/28-01**

**Obecné zastupiteľstvo obce Sap schvaľuje** za overovateľov zápisnice poslankyňu PhDr. Editu Vidaovú a poslankyňu Mgr. Kingu Soósovú.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 241/2022/28-02**

**Obecné zastupiteľstvo obce Sap schvaľuje** program zasadnutia obecného zastupiteľstva zhodne s písomnou pozvánkou zo dňa 03.05.2022.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 242/2022/28-03**

**Obecné zastupiteľstvo obce Sap berie na vedomie** kontrolu plnenia uznesení obecného zastupiteľstva prijatých na 27. zasadnutí OZ, ktoré sa konalo dňa 19.04.2022.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 243/2022/28-04**

**Obecné zastupiteľstvo obce Sap**

1. **schvaľuje** prevod majetku obce: parc. CKN č. 141/4 (ostatná plocha) vo výmere 683 m2, ktorá parcela je vedená Okresným úradom Dunajská Streda, katastrálny odbor na LV č. 348 pre kat. úz. Sap, ako výlučné vlastníctvo obce (v podiele 1/1 k celku), za kúpnu cenu vo výške 18 EUR/m2, podľa ustanovenia § 9a ods. 8/ písm. e) zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľa (kupujúceho): Szilárd Czucz, nar. 22.01.1997, trvale bytom Sap 27, (do jeho výlučného vlastníctva). Dôvod hodný osobitného zreteľa spočíva v tom, že týmto prevodom sa snaží obec dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu.
2. **poveruje** starostu obce, aby podpísal Kúpnu zmluvu uvedenú v bode a) tohto uznesenia.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 244/2022/28-05**

**Obecné zastupiteľstvo obce Sap vyhovie** žiadosti Ing. Daniela Miklósa zo dňa 12.04.2022, ktorá sa týka návrhu na zvýšenie kúpnej ceny o 2 EUR/m2, teda z 5 EUR/m2 na 7 EUR/m2, ktorá kúpna cena bola dojednaná Zmluvou o uzatvorení budúcej kúpnej zmluvy uzatvorenej medzi ňou a žiadateľom dňa 06.04.2021.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 245/2022/28-06**

**Obecné zastupiteľstvo obce Sap**

1. **schvaľuje** kúpu nehnuteľností vedených Okresným úradom Dunajská Streda, katastrálny odbor, v katastrálnom území Sap v obci Sap, na LV č. 610 ako pozemky: - parcela č. 312/9 (vodná plocha) vo výmere 328 m2 , parcela č. 312/10 (ostatná plocha) vo výmere 526 m2, parcela č. 346/16 (ostatná plocha) vo výmere 20 m2 , parcela č. 346/17 (ostatná plocha) vo výmere 173 m2 , parcela č. 346/18 (ostatná plocha) vo výmere 138 m2 , parcela č. 346/23 (ostatná plocha) vo výmere 31 m2 , ktoré parcely sú parcelami registra „C“ evidovanými na katastrálnej mape, od predávajúceho Ing. Daniel Miklós, nar. 30.08.1985, trvale bytom Sap 171, ktorého spoluvlastnícky podiel činí 1/1, v prospech obce za kúpnu cenu celkom vo výške 8512 EUR na základe kúpnej zmluvy, ktorej návrh tvorí prílohu tohto uznesenia
2. **poveruje** starostu obce, aby podpísal Kúpnu zmluvu uvedenú v bode a) tohto uznesenia.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................